标题：提婆达多
出身
提婆达多出身刹帝利释迦族，祖父为师子颊王，师子颊王有净饭王、白饭王、斛饭王、甘露饭王四子。提婆达多之父各经典则有异说。
提婆达多为释迦牟尼佛堂兄弟，佛侍者阿难罗汉亲生兄长。佛典中又记载其“四月七日食时生，身长一丈五尺四寸 ”、“大姓出家，聪明，有大神力，颜貌端正 ”。
出家
释迦牟尼成佛后，返回故国迦毗罗卫城，向宗族说法，净饭王鼓励臣民出家追随佛陀，有五百释迦族人出家，中如拔提王、阿难、阿那律陀、优婆离、提婆达多等人。
《十诵律》中记载提婆达多：“出家做比丘，十二年中善心修行：读经、诵经、问疑、受法、坐禅。尔时佛所说法，悉皆受持。”《出曜经》中则言其：“十二年中，坐禅入定，心不移易，诵佛经六万”。由此可见其广学博文，精进难得。
提婆达多
提婆达多名字来历  提婆达多（天王如来）[1]　　梵名Devadatta ，巴利名同。又作提婆达兜、揥婆达多、地婆达多。或作调达。略称提婆、达多。意译作天热、天授、天与。为佛世时犯五逆罪，破坏僧团，与佛陀敌对之恶比丘。为释尊叔父斛饭王之子，阿难之兄弟（另有为甘露饭王、白饭王或善觉长者之子等异说）。幼时与释尊[2]、难陀共习诸艺，其技优异，常与释尊竞争。佛陀成道后，随佛陀出家，于十二年间善心修行，精勤不懈。后因未能得圣果而退转其心，渐生恶念，欲学神通而得利养，佛陀不许，遂至十力迦叶处习得神通力，受摩揭陀国阿阇世太子之供养。由是，提婆愈加憍慢，欲代佛陀领导僧团，亦未得佛陀允许。此后提婆率五百徒众脱离僧团，自称大师，制定五法，以此为速得涅盘之道，遂破僧伽之和合。其所立之五法，诸书记载不一，据有部《毗奈耶破僧事》卷十载，五法为不食乳酪、不食鱼肉、不食盐、受用衣时不截其缕绩（即用长布）、住村舍而不住阿兰若处。又据《十诵律》卷四、卷三十六载，五法为尽形寿受着衲衣、尽形寿受乞食之法、尽形寿受一食之法、尽形寿受露地坐法、尽形寿受断肉法。其他有关法义解释等，提婆亦倡其异说。提婆达多其人其事提婆于摩揭陀国王舍城拥有独立教团，受阿阇世之礼遇，势力渐大，佛陀曾屡次告诫比丘众，勿贪提婆之利养。后提婆教唆阿阇世弑父，并谋藉新王之威势，为教法之王，阿阇世遂幽禁其父频婆沙罗王，而自登王位。提婆亦欲迫害佛陀，以五百人投石器击杀佛陀而未果。又于耆阇崛山投下大石，虽为金毗罗神接阻，然碎片伤佛足而出血。又趁佛陀入王舍城时，放狂象加害之，然象遇佛陀即归服，事亦不成。其时，舍利弗及目犍连劝谕提婆之徒众复归佛陀之僧团，阿阇世王亦受佛陀之教化，忏悔归依。提婆仍不舍恶念，扑打莲华色比丘尼至死，又于十指爪中置毒，欲由礼佛足而伤佛陀，但佛足坚固如岩，提婆反自破手指，乃于其地命终。古来以破和合僧、出佛身血、放狂象、杀莲华色比丘尼、十爪毒手等五事为提婆之五逆，又特称破僧、伤佛、杀比丘尼三事为三逆。  提婆达多谋害神佛[3]提婆达多经典记载经典中多载提婆所为，谓提婆于命终之后堕地狱中。据《大唐西域记》卷六室罗伐悉底国条载，玄奘曾于祇园精舍废址之东，得见提婆生身堕于地狱之大坑。又据《大唐西域记卷》十羯罗拏苏伐剌那国条、《高僧法显传》所载，法显、玄奘游学印度之时，印度尚有遵行提婆达多之遗训者。另据《增一阿含经》卷四十七载，提婆堕地狱后，佛陀谓其将历经一劫地狱之苦，并为授辟支佛记别。后世对提婆与释尊之关系，产生许多本生谈，如《萨昙分陀利经》（即《法华经》的译音）及《法华经》卷四提婆达多品等，即记载提婆过去世为善知识，曾为释尊宣说大乘经典，释尊遂因而得以成佛；经中又载，提婆将于当来无量劫后成佛，号曰天王如来。[《杂阿含经》卷十六、卷十八、卷三十八、卷四十八、《中阿含》卷二十七阿奴波经、《增一阿含经》卷五、卷九、卷十一、卷十二、卷二十三、卷三十八、卷四十八、卷四十九、《起世因本经》卷十、十二《游经》、《修行本起经》卷上、《过去现在因果经》卷二、《出曜经》卷十四、卷十五，卷十六、卷二十五、《大方便佛报恩经》卷三、《佛本行集经》卷十三、《菩萨本行经》卷上、《撰集百缘经》卷四、《贤愚经》卷六、卷九、卷十三、《大庄严论经》卷十三、《毗尼母经》卷四、《萨婆多部律摄》卷四、《有部毗奈耶卷》十四、卷十五、《摩诃僧祇律》卷七、《大毗婆沙论》卷八十三、《法华经文句》卷八之四 　　
《大方便佛报恩经》
提婆达多。常怀恶心毁害如来。若说其事穷劫不尽。而如来常以慈悲力。愍而哀伤。我以值遇提婆达多故。速得成佛。念其恩故常垂慈愍。
尔时如来。即遣阿难往到地狱。问讯提婆达多。苦可忍不。尔时阿难受如来教。至地狱门外。问牛头阿傍言。为我唤提婆达多。牛头阿傍言。汝问何佛提婆达多。过去诸佛皆有提婆达多。阿难言。我唤释迦牟尼佛提婆达多。尔时牛头阿傍。即语提婆达多。阿难在外欲得相见。提婆达多即言。善来阿难。如来犹能怜念于我耶。阿难言。如来遣我问讯。苦痛可堪忍不。提婆达多言。我处阿鼻地狱。犹如比丘入三禅乐。佛言。菩萨摩诃萨。修大方便引接众生。其受生死无量大苦。不以为患。若有人言。提婆达多实是恶人入阿鼻狱者。无有是处。如来尔时。即为大众显发提婆达多微密妙行大方便。时无量百千菩萨得无生法忍。无量百千人发阿耨多罗三藐三菩提心。无量百千人得须陀洹果乃至阿罗汉道。虚空神天雨众天华。遍覆大众。作天伎乐放大光明。赞言善哉。如来所说法未曾有也。一切大众闻佛说法。头面作礼。欢喜而去
《大宝积经》第二十八卷：“佛言：善男子！若无提婆善知识者，终不得知如来具有无量功德。善男子！提婆达多是善知识，共我诤胜，现作怨家，得显如来无量功德。善男子！提婆达多善友知识，在于宫内语阿阇世王，令害如来，时王故放护财象，王令灭如来。善男子！如来见象即调伏之！尔时，无量无边众生，见象调伏生奇特心，即生正信归依三宝，所谓佛宝法宝僧宝，显三宝故。善男子！如此之事应如是知，提婆达多是善知识，久来随逐示现怨家。而诸愚人如实取之，作如是言，提婆达多是害佛者，是怨家者。善男子！乃至过去五百世中所生之处，提婆达多是善知识，示怨家事，悉是示现，显诸菩萨，及显如来无量功德。而诸愚人如实取之，提婆达多是害佛者，是怨家者，以是不善取义因缘，堕三涂中，所谓地狱、饿鬼、畜生诸苦恼处。何以故？善男子！提婆达多善知识者，善修无量诸胜功德，善修善根，亲近诸佛宿殖德本。心向大乘，顺向大乘，向大乘彼岸，近于阿耨多罗三藐三菩提。善男子！彼（愚人）坏心故，于未来世，生于地狱、饿鬼、畜生诸恶道中。” 
《法华经》：佛说偈言：“我念过去劫，为求大法故，虽作世国王，不贪五欲乐，椎钟告四方，谁有大法者，若为我解说，身当为奴仆。时有阿私僧，来白于大王，我有微妙法，世间所希有，若能修行者，吾当为汝说。时王闻仙言，心生大喜悦，即便随仙人，供给于所须，采薪及果蓏，随时恭敬与。情存妙法故，身心无懈倦，普为诸众生，勤求于大法，亦不为己身，及与五欲乐。故为大国王，勤求获此法，遂至得成佛，今故为汝说。”佛陀赞叹提婆达多，为他授记作佛：“由提婆达多善知识故，令我具足六波罗密，慈悲喜舍，三十二相，八十种好，紫磨金色，十力，四无所畏，四摄法，十八不共神通道，成等正觉，广度众生，皆因提婆达多善知识故。告诸四众，提婆达多，却后过无量劫，当得成佛，号曰天王如来。”知提婆达多功德者得半佛功德经典《大方等无想经》
尔时众中有婆罗门名曰善德。白佛言。世尊。如来之法甚深秘密。为诸众生分别演说。而是薄福钝根愚痴提婆达多。不听不受不知恩分。纯与六群弊恶比丘同其所行。增长地狱。出佛身血。破坏众僧。生于释种增长憍慢。实非人类强名为人。察其行迹畜生无别。复从无量阿僧祇世。常于如来生恶逆心。其有施者无有果报。自所修善亦不成就。如尼乾子等无差别。尼乾子说无受无施。提婆达多亦复如是。真是魔党非佛眷属。何以故。常于如来起害心故。虽名沙门无沙门义。犹如袈裟裹覆利刀。实是秃人名为无命。所有徒众亦复如是。实非世尊作世尊想。世尊如来若是一切智者。何故听此弊恶之人。出家剃发受具足戒。如来所说普令众生生于善根。是人何故独不得生。如来慈哀常以乐说。为诸众生广宣正法。闻者蒙润善根开敷。提婆达多。何故不得预斯利益。如来性净身净心净。眷属应净。何故众中而有此辈。尔时大云密藏菩萨。承佛神力语善德言。善哉善哉。大婆罗门。一切声闻辟支佛等。于是事中都不能问。汝今乃能咨问是义。至心谛听。我当承佛威神道力为汝广说。汝不应言提婆达多不知恩分。是人知恩。非不知也。虽与六群同其所行。不名为恶。提婆达多不可思议。所修业行皆同如来。如来业行即是提婆达多业行。一切众生不能开显如来世尊真实功德。提婆达多能开示人。令阿僧祇无量众生安住善根。如来业行非地狱种。云何而言提婆达多是地狱人。汝言同于六群所行。汝今当知六群比丘。实非弊恶所行之法亦同佛行。大婆罗门。如来身血实无有出。提婆达多亦不能出。若言树影有出血者。无有是处。如来之身亦复如是。若言出血。当知即是善权方便不可思议。大婆罗门。释迦如来种性清净如绀琉璃。所有弟子无有毁禁。我亦不见如来弟子有破戒者。如来所说无上正法。实令闻者生于善根。非不生也。如来大众成就持戒悉入佛境。徒众眷属如栴檀林纯以栴檀而为围绕。不可沮坏如金刚山。亦不见有能得坏者。有怖畏者则可破坏。如来弟子永无忧怖。若无忧怖云何可坏。不可破坏如师子群。如来法王如师子王。纯以师子而为眷属。如是眷属难可测度。非是声闻缘觉境界。不可毁灭如灰覆火。如来无上一切智人。若听剃发受具戒者。终无毁禁一切众生。皆入如来所知境界。是故如来名一切智。提婆达多。具足如是不名坏僧。大婆罗门。假使千万无量诸魔亦不能坏。若言弊恶提婆达多坏众僧者。当知即是善方便也。云何而言行同畜生。提婆达多。真实生于释迦如来净种姓中。不生畜生。若言释种作诸恶者。无有是处。提婆达多所行恶行。为欲显示释迦如来功德力故。释种中生名秃人者亦无是处。提婆达多。善能护持解脱净戒。云何而言尼乾子耶。有恶欲者乃名恶人提婆达多心无恶欲。云何而言恶比丘耶。修行如来善方便者。提婆达多即其人也。大婆罗门。若有人言提婆达多集地狱业。当知即是菩萨业也。菩萨业者即是神通。为化众生故在地狱。当知实亦不处地狱。譬如二人道路共行。后各别去一东一西。若言是人故和合者。亦无是处。若言如来提婆达多相远离者。亦无是处。大婆罗门。有人杀生造作恶业。法应无量百千世中地狱受果。有人修善法。应无量百千世中天上受报。有修善者地狱受果。行恶之人天上受报。此乃诸佛如来境界。非诸声闻缘觉所知。如来成就无量微妙真实功德。云何而言提婆达多能坏佛身。实无量世中于如来所生恶逆心。提婆达多实无害心。何以故。是人真实决定了知善恶报故。知一念恶无量世中地狱受报。以是义故。提婆达多终不造恶。如来已于无量世中永断诸恶。云何众生能于如来起恶心耶。若言提婆达多是地狱人。云何得与如来法王同一种姓。地狱众生得与如来同眷属者。亦无是处。若言提婆达多无量世中造作诸恶。应无量世地狱受报。云何得与如来一处。若与如来同一处者。当知是人非是弊恶。若提婆达多真实恶人。云何得与如来和合。如彼二人东西路乖理无和合。提婆达多随顺佛语。闻东则东。不违圣旨。云何当名地狱人耶。若令至东故违西去。则不得名非地狱人。若言提婆达多地狱人者。是无恶人。所以者何。地者名人。狱者名天。往来人天名地狱人。复次地者名常。狱名无相。提婆达多亦常无相。故名地狱。复次地名为乐。狱者名断。乐断生死。故名地狱。复次地者名善方便。狱名能说说善方便。故名地狱。大婆罗门。如来世尊有善方便。复能宣说不名地狱。云何得名提婆达多为地狱人。提婆达多所有境界。实非声闻缘觉所知。大婆罗门。如来世尊常所称赞。黄头大士即是提婆达多比丘。六群比丘亦大菩萨。提婆达多与共同行。云何得名地狱人耶。如栴檀树栴檀围绕。如香象蹴踏非驴所堪。还是香象之所能忍。大婆罗门。如来世尊大香象王亦复如是。所说深义非是二乘之所能知。还是香象诸大菩萨乃能受持。提婆达多成就如是无量功德。汝应忏悔恭敬供养尊重赞叹。大婆罗门。比丘比丘尼优婆塞优婆夷。能知提婆达多功德了了不疑。当知是人真佛弟子。得佛功德二分之一。得佛一目。得佛半身。大婆罗门。提婆达多所有功德。一切众生所不能知。如来功德所有境界。一切众生亦不能知。复不能见如来法身。大婆罗门。提婆达多。真实能知如来所有微妙功德。声闻缘觉实所不知。惟有提婆达多了了不疑。亦能示现如来所现无量神通。能示众生如来所行。知佛如来所有国土。提婆达多是大丈夫。如来所游在在处处。提婆达多亦随逐行。以是义故名大丈夫。诸佛如来境界甚深。秘密之言不可思议。惟有提婆达多比丘能得了知。如来今者当开密语。仁可善听。尔时大众异口同音。而赞颂曰
假使魔波旬 其数无有量
尽其神通力 不能坏众僧
如来无上尊 大慈怜愍心
为诸众生故 示现业果报
尔时世尊。赞叹大云密藏菩萨摩诃萨言。善哉善哉。汝今快说提婆达多真实功德。一切声闻辟支佛等不能解了。大乘方等功德势力。汝将欲坏一切众生所有疑心。是故开显提婆达多菩萨功德
相关佛名
（佛名）提婆达多未来成道时之佛名也。彼既生堕无间地狱，当时弟子皆以彼为极恶人。佛言彼为权者。往昔为阿私仙时受持法华经，我于其时依彼闻法华经，故今日得成佛。彼实非恶人，为权诫世人作逆罪耳，故今在地狱。未来必当成道，号天王如来。是法华经提婆达多品所说。经曰：‘告诸四众，提婆达多，却后过无量劫，当得成佛，号曰天王如来。’[囗@又]过去有天王如来，以俗形成佛，是异例也。自在菩萨经下曰：‘过去燃灯佛前，威德佛、提沙佛、光明佛前，有佛号天王如来。（中略）是天王佛及诸菩萨不着袈娑，皆着自生净沙天衣。’智度论曰：‘如天王佛，衣服仪容与白衣无异，不须钵食。’